**Yoshlar forumi veb-saytini yaratish (texnik) shartlari:**

* Yoshlar forumi veb-saytining texnik shartlari belgilangan tartibda ishlab chiqilib O’zbekiston Respublikasi Axborot texnologiyalari va kommunikatsiyalarini rivojlantirish vazirligi hamda “Kiberxavfsizlik markazi” Davlat unitar korxonasi bilan kelishilishish;
* Quyida ko’rsatilgan barcha vazifalarni amalga oshirish uchun admin panel ishlab chiqish;
* Asosiy sahifada sliderda forumga bog‘liq bo‘lgan banner forumga bog‘liq rasm yoki videolar bilan to‘ldirilishi;
* Asosiy sahifani o‘rta qismida so‘ngi yangiliklar aks ettiriladi, uning pastki qismida forumdan foto va video-lavhalar joylashtiriladi. Uning pastki qismida, foydali havolalar qismi ko‘rsatilib o‘tiladi, unda davlat xizmatlariga xizmat ko‘rsatuvchi foydali veb-saytlar linki beriladi.
* Asosiy sahifani footer qismida bog‘lanish uchun ma’lumotlar va forumning ijtimoiy tarmoqlardagi sahifalariga linklar ko‘rsatilgan bo‘ladi.
* Asosiy sahifani header qismi o‘ng tomonida til almashtirish imkoniyati va uning pastki qismida forumda volontyor, g‘oya muallifi yoki oddiy ishtirokchi bo‘lib ro‘yxatdan o‘tish tugmasi joylashtirilishi kerak.
* Ro‘yxatdan o‘tish id.gov.uz tizimi orqali amalga oshiriladi.
* Ro‘yxatdan o‘tish vaqtida g‘oyasi bilan ishtirok etmoqchi bo‘lsa, g‘oyaning elektorn ko‘rinishini ham “Forum haqida” menusida ko‘rsatilgan yo‘riqnomaga mos holda ro‘yxatdan o‘tish anketasiga biriktirgan holda yuborish imkoniyati bo‘lishi.
* O‘zbekiston Respublikasi Prezidentiga 100 g‘oya doirasida o‘zining g’oyasini yubor olish imkoniyati;
* 2021 yildagi yoshlar forumiga yoshlarni ro’yxatdan o’tkazish (volontyor, ishtirokchi, g‘oya egasi sifatida). Ro’yxatdan o’tgan yoshlarga avtomatik tarzda elektron pochtasiga ro’yxatdan o’tganligi to’g’risida ma’lumot yuborilishi lozim. Saralash jarayonidan o‘tkan yoshlarning elektron pochtasiga saralash boshqichidan o‘tkanligi to‘g‘risida elektron xat ko‘rinishida ma’lumot borishi kerak; Saralash jarayonini to‘liq shaffofligini ta’minlab berish kerak;
* Barcha ishtirokchilar ro‘yxatdan o‘tish uchun id.egov.uz tizimi orqali avtorizatsiya qilish imkoniyati bo‘lishi lozim;
* Ro‘yxatdan o‘tgan ishtirokchi tizimda o‘zi kiritgan login va parol orqali shaxsiy elektron xonasiga kirish va tizim bilan bog‘liq ma’lumotlar boshqarish, yuborgan g‘oya va loyihasini qaysi bosqichda ekanligini ko‘rib turish imkoniyati bo‘lishi zarur.
* Tizimdagi ishtirokchi bilan bog‘liq yangiliklar ishtirokchining shaxsiy elektron xonasiga qo‘ng‘iroq shaklda kelib tushishi va ishtirokchi ko‘rsatgan elektron pochtasiga e-mail shaklda borishi lozim.
* Saytda yoshlar forumi community maydonchasi tashkil etilishi kerak, unda ishtirokchilar va ro‘yxatdan o‘tgan yoshlar topshirilgan g‘oya va loyihalar haqida o‘z fikrini va ovozini berish imkoniyati ham yaratilishi zarur. Bunda ishtirokchilar tomonidan berilgan g‘oya va loyihalarni maxsus tuzulgan hay’at a’zolaridan tashqari qo‘shimcha tarzda ovoz yig‘ish orqali ham aniqlanish tizimi joriy qilinishini inobatga olish zarur. (ochiqlik va shaffoflik yuzasidan)
* Mazkur dastur tizimi O’zbekiston Respublikasi Yoshlar portali bilan integratsiya qilinishi imkoniyati bo‘lishi zarur.
* Tizim saytini maxsus SSL sertifikat bilan ulash;
* Ko‘rish imkoniyati pastrok foydalanuvchilar uchun maxsus ko‘rish imkonini berish funksiyalari
* Fon tusini o‘zgartira olish va yozuvlarni moslashgan holda katta yoki kichik qilib belgilash, oq va qora yozuvlarni boshqarish;
* Bog‘lanish tugmasi orqali FAQ lar ro‘yxatini shakllantirish